 Rais John Magufuli amewaambia Watanzania kuwa sasa wanapaswa kuamini kuwa Dodoma ndio Makao Makuu ya serikali ya Jamhuri ya Muungano waTanzania.Amesema hayo mapema leo, Jumamosi, alipokuwa akizundua mji wa kiserikali katika eneo la Mtumba jijini humo.Rais ameeleza kuwa wapo waliokuwa hawaamini kama adhma ya kuhamia Dodoma itafanikiwa, ikizingatiwa kuwa mwasisi wake alikuwa ni Mwalimu Julius Nyerere, aliyetamka mpango huo miaka 43 iliyopita.“Leo nina furaha sana kwa kuwa ndoto ya Hayati Mwalimu Nyerere ya kuhamishia serikali jijini Dodoma imekamilika, na mliokuwa hauamini basi leo, haina budi kuamini,” alisema.Aliendelea kuwa lengo la serikali kuhamia Dodoma ni kufanya jiji hili kuwa la kisasa na la mfano barani Afrika ili kuiletea nchi maendeleo.Ametoa wito kwa Watanzania kutumia fursa zinazotokana na mabadiliko hayo ya kiserikali, kuwekeza jijini humo, ikizingatiwa kuwa lengo jingine kuu ni kusogeza huduma kwa wananchi.